Document ID: 32005R1446

KOMISIJOS REGLAMENTAS (EB) Nr. 1446/2005
2005 m. rugsėjo 5 d.
patvirtinantis nuostatas, leidžiančias Jungtinei Karalystei ir Austrijai nukrypti nuo Europos Parlamento ir Tarybos reglamento (EB) Nr. 2150/2002 dėl atliekų statistikos nuostatų
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. lapkričio 25 d. Europos Parlamento ir Tarybos reglamentą (EB) Nr. 2150/2002 dėl atliekų statistikos (1), ypač į jo 4 straipsnio 1 dalį,
atsižvelgdama į 2004 m. gruodžio 20 d. Jungtinės Karalystės prašymą,
atsižvelgdama į 2004 m. lapkričio 16 d. Austrijos prašymą,
kadangi:
(1)
Pagal Reglamento (EB) Nr. 2150/2002 4 straipsnio 1 dalį, pereinamuoju laikotarpiu Komisija gali leisti taikyti leidžiančias nukrypti nuo tam tikrų to reglamento priedų sąlygų nuostatas.
(2)
Tokias leidžiančias nukrypti nuostatas reikėtų leisti taikyti Jungtinei Karalystei ir Austrijai jų prašymu.
(3)
Šiame reglamente numatytos priemonės atitinka Statistikos programų komiteto, įsteigto Tarybos sprendimu 89/382/EEB, Euratomas (2), nuomonę,
PRIĖMĖ ŠĮ REGLAMENTĄ:
1 straipsnis
1. Šiuo reglamentu patvirtinamos tokios leidžiančios nukrypti nuo Reglamento (EB) Nr. 2150/2002 nuostatos:
a)
Jungtinei Karalystei suteikiama teisė taikyti leidžiančias nukrypti nuostatas dėl I priedo 8 skirsnio 1.1 dalies: 1 (žemės ūkis, medžioklė ir miškininkystė), 2 (žuvininkystė) ir 16 (paslaugų teikimas) punktų bei II priedo 8 skirsnio 2 dalies rezultatų parengimo;
b)
Austrijai suteikiama teisė taikyti leidžiančias nukrypti nuostatas dėl I priedo 8 skirsnio 1.1 dalies: 2 (žuvininkystė) ir 16 (paslaugų teikimas) punktų bei II priedo 8 skirsnio 2 dalies rezultatų parengimo.
2. 1 dalyje numatytos leidžiančios nukrypti nuostatos patvirtinamos tik dėl pirmųjų ataskaitinių metų, būtent 2004 m., duomenų.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. rugsėjo 5 d.

Labels: 18
15
19
20